בציר טוב

בציר טוב (1982) הוא אלבום מוזיקה שהוציאו המוזיקאים אילן וירצברג ושמעון גלבץ, למילות שיריה של המשוררת יונה וולך. האלבום דורג במקום ה-18 במצעד האלבומים הישראלים הטובים ביותר שערך העיתון "ידיעות אחרונות" בשנת 2005 ובמקום ה-10 ברשימת 100 האלבומים העבריים הטובים ביותר בפרויקט משותף של עיתון מעריב ושידורי קשת (ערוץ 2) בשנת 2012, ובמקום הראשון במצעד עשרים אלבומי השירה המולחנת הטובים ביותר במוזיקה הישראלית (2016) מטעם אתר תרבות.il. מתוך האלבום יצאו 6 סינגלים לרדיו: "כשבאתי לקחת אותה מהעננים" (1979), "שיר קדמשנתי (סקס אחר)" (1980), "יונתן" (ינואר 1981), "כל נשיפה" (אפריל 1981) "אני הולך במישור" (אוגוסט 1981) ו"לא יכולתי לעשות עם זה כלום" (דצמבר 1981). יצירת האלבום "בציר טוב" החלה כאשר גלבץ השמיע לחברו מילדות וירצברג שני שירים שהלחין למילים של המשוררת יונה וולך – "כשבאתי לקחת אותה מהעננים" ו"קורנליה". וירצברג הוקסם מהם. השניים החלו לעבוד על לחנים נוספים לשיריה של וולך, ביחד ולחוד, נפגשו עם המשוררת והמשיכו לעבוד בביתה שבקרית אונו ואף יצאו איתה להופעות משותפות. במקביל ב-1980 הופיעו גלבץ ווירצברג עם נורית גלרון בפסטיבל הזמר עם השיר "זה לא זה", שאת מילותיו וולך כתבה. וירצברג הלחין והשיר נכלל באלבומה של גלרון "סימפטיה" שיצא ב-1982. תהליך ההקלטות היה ממושך. בסוף שנות השבעים ותחילת שנות השמונים התלות של האמן בחברת התקליטים לצורך הקלטת אלבום הייתה מוחלטת. איש לא תמך בפרויקט "בציר טוב" וההקלטות נעשו באולפני "טריטון" תמורת עבודות מוזיקליות. בשלב מסוים נכנס לתמונה המפיק אשר ביטנסקי, וסייע בהשלמת הפרויקט ובהוצאתו לאור, שגם היה קשה ומפותל. אף חברת תקליטים בישראל לא התלהבה להוציא לאור את האלבום (אולי בגלל תוכנם המיני של רוב השירים של וולך), ורק התגייסות כללית של אמצעי התקשורת, ובעיקר של יואב קוטנר ("גלי צה"ל") ושל עמוס אורן ("ידיעות אחרונות"), הצליחה בסופו של דבר לשכנע את CBS ישראל להוציאו. בחודשים הראשונים לאחר צאתו ועד סוף 1982 נמכרו רק כ-700 עותקים של האלבום, אך במשך השנים צבר בהדרגה פופולריות ומכר יותר מ-20 אלף עותקים, והגיע למעמד של "תקליט זהב" ב-2002, כשיצא בהדפסה מחודשת ומשופרת ובתוספת השירים "איש טוב אוהב את פיתייה", "החיילים יצאו לדרך" וקטע קריאה של וולך, "שיר". השילוב בין הטקסטים המיוחדים של וולך לבין הלחנים יוצאי הדופן של וירצברג ושל גלבץ יצרו אלבום חדשני שהפך ברבות הימים לאבן דרך בתרבות ובמוזיקה הישראלית. 11. שיר 12. איש טוב אוהב את פיתייה 13. החיילים יצאו לדרך שמעון גלבץ - גיטרה אקוסטית, שירה וקולות, לחנים (1, 2, 3, 7, 10) אילן וירצברג - גיטרות חשמליות ואקוסטיות, אורגן ופסנתר ב"מפלצת האיילה" ו"לא יכולתי לעשות כלום", בס (2) טמבורין, אפקטים, שירה, לחנים (1, 4, 5, 6, 8, 9) מוטי דיכנה - גיטרה בס (1, 5, 7, 9) מיקי שביב - גיטרה בס (3, 4, 6, 8) שלמה חממי - תופים וקונגס ("לא יכולתי לעשות כלום", "אני הולך במישור") אלון הלל - פעמונים סינים (ב"קורנליה"), כלי הקשה ("פתיחה" ו"מפלצת האיילה"), תופים (ב"יונתן", אוי ציפורה", "כל נשיפה", "שיר קדמשנתי") אבנר קנר - פנדר רודס ("קורנליה") יוריק בן-דוד - פסנתר פנדר ("אני הולך במישור") משה הנכוביץ - פעמונים סיניים ("כשבאתי לקחת אותה מהעננים") מורטון קם - חליל ("קורנליה") כל המילים: יונה וולך לחנים ועיבודים: שמעון גלבץ, אילן וירצברג הפקה מוזיקלית: אילן וירצברג הפקה: אשר ביטנסקי, עופר פסנזון וזאב אולמן הוקלט בין ינואר 1979 לאפריל 1982 יגאל סרנה, יונה וולך (ביוגרפיה), כתר הוצאה לאור, 1993, עמ' 246–250, 252, 262, 263, 265–267 דודי פטימר, "ימי בציר", מעריב סופהשבוע, 6 בינואר 2017 מידע על האלבום בציר טוב באתר MusicBrainz האלבום בציר טוב באתר Discogs דף האלבום באתרו של האמן האלבום "בציר טוב" באתר MOOMA עכבר העיר, היהלומים של יונה וולך: הסיפורים מאחורי שירי "בציר טוב", באתר הארץ, 2 בנובמבר 2012 נועה הרשקוביץ‏, 30 שנה ל"בציר טוב", האלבום ששינה את המוזיקה הישראלית, באתר וואלה, 5 בנובמבר 2012 שמעון גלבץ ואילן וירצברג על יונה וולך ויצירת האלבום. חלק א', סרטון באתר יוטיוב שמעון גלבץ ואילן וירצברג על יונה וולך ויצירת האלבום. חלק ב', סרטון באתר יוטיוב מקום ראשון במצעד עשרים אלבומי השירה המולחנת הטובים ביותר במוזיקה הישראלית בציר טוב במצעד האלבומים האלטרנטיביים הישראליים הגדולים של כאן 88 גיא טנא, מצעד עשרים אלבומי השירה המולחנת הטובים ביותר במוזיקה הישראלית, 19 באפריל 2016 בועז כהן, מאסטרפיס - בועז כהן על "בציר טוב", אלבום קונספציה, חדשות, 3 באוקטובר 1989 מיכל פלטי, שובו של ג'וליאן הוורוד, באתר הארץ, 26 בפברואר 2002